ᓈᒻᒪᑦᑐᓂ ᐃᓕᐅᖅᑲᖅᑕᐅᓂᖏᓐᓄᑦ ᐅᑭᐅᑕᖅᑐᒥ ᐃᖃᓗᓕᕆᓂᐅᔪᑦ: ᑲᓱᖅᑎᑕᐅᓂᖓ ᐃᓚᒋᔭᐅᖏᓐᓂᖏᑦ ᓛᐸᑐᐊᒥ ᐃᓄᐃᑦ

ᒥᐊᓕᓇ ᑯᐊᕋᓐᑎᑐ1, 3\*, ᐳᐊᑐ Hᐅᒡᓚᓐ1, ᐃᐅᕋᓐ ᑕᐃᔪ2, ᒪᐃᒐᓐ ᐸᐃᓕ3

1ᕗᑦᔅ ᕼᖑᐅᓪ ᐃᒪᕐᒥ ᓄᓇᖓᓂ ᖃᐅᓕᓂᕐᒧᑦ ᐱᓕᕆᕕᒃ, ᐃᒪᕐᓄᑦ ᐊᑐᐊᒐᖃᕐᕕᒃ, ᕗᑦᔅ ᕼᐅᓪ, ᒫᓯᓲᓴᑦ, ᒥᐊᓕᒐᒃᑯᑦ.

2ᑑᕐᖓᐃᑦ ᑎᑎᕋᕐᕕᖓ, Hᐊᐱ ᕚᓕ−ᒎᔅᐸᐃ, ᓂᐅᐸᐅᓐᓛᓐ, ᑲᓇᑕ

3ᑕᐅᕼᐅᓯ ᓯᓚᑦᑐᓴᕐᕕᒃᔪᐊᖅ ᐃᒪᓕᕆᓂᕐᒥᑦ ᐱᓕᕆᐊᓂᑦ, ᕼᐊᓕᐹᒃᔅ, ᓅᕙ ᓯᑰᓴ, ᑲᓇᑕ

**\*ᑎᑎᖅᑲᖅ:**  
ᑎᑎᖅᑲᓕᐅᖅᑐᖅ ᑎᑎᕋᖅᑐᖅ  
mkour@dal.ca

ᐅᖃᐅᓯᓪᓗᐊᑕᐃᑦ: ᐃᖃᓗᓕᕆᓂᐅᔪᑦ, ᐃᓕᐊᖅᑲᖅᑕᐅᓂᖏᑦ, ᓈᒻᒪᑎᐊᕐᓂᖅ, ᓄᓇᖃᖅᑳᖅᓯᒪᔪᓄᑦ ᐱᔪᓐᓇᐅᑏᑦ, ᐱᔭᔅᓴᐅᓂᖏᑦ.

ᐃᓱᒪᒋᔭᐅᔪᑦ

ᑲᓇᑕ ᐱᓕᕆᐊᖃᖅᓯᒪᔪᑦ ᑲᔪᖏᖅᑕᐅᓯᒪᔪᓂᑦ ᐃᓕᓴᕆᓗᒋᑦ ᐱᔪᓐᓇᐅᑏᑦ ᓄᓇᖃᖅᑳᖅᓯᒪᔪᓄᑦ ᐃᓄᖏᓐᓄᑦ ᐃᖃᓄᓕᕆᓂᐅᔪᓂᑦ ᐊᑐᐊᒐᑎᒍᑦ ᐊᒻᒪ ᐊᖏᕈᑎᑎᒍᑦ, ᐱᖃᓯᐅᑎᓪᓗᑎ ᐃᓚᓕᐅᔾᔭᐅᓯᒪᔪᑦ ᐃᖃᓗᓕᕆᓂᕐᒧᑦ ᐊᐅᓚᑦᑎᓂᕐᒧᑦ ᐸᕐᓇᐅᑏᑦ, ᐋᖅᑭᖃᑎᖃᓂᕐᒧᑦ ᐸᕐᓇᐅᑦ, ᓄᓇᑖᕈᑎᓄᑦ ᐊᖏᕈᑏᑦ. ᐃᓚᒋᐊᕐᓗᒋᑦ ᐃᓕᓴᕆᔭᐅᓂᖏᓐᓄᑦ ᐱᔪᓐᓇᐅᑏᑦ, ᑖᒃᑯᐊ ᑲᔪᖏᖅᑕᐅᓯᒪᔪᑦ ᑐᕌᖓᑎᑕᐅᓚᐅᖅᑐᑦ ᐃᑉᐱᒍᓐᓂᖃᕐᓗᑎ ᓄᓇᖓᓄ ᐊᑦᑐᐊᓂᓖᑦ ᐊᑐᐊᒐᐃᑦ, ᐱᐅᓯᑎᒋᐊᕐᓗᒍ ᑮᓇᐅᔭᓕᕆᓂᕐᒧᑦ ᓈᒻᒪᓐᓂᖓᓄᑦ ᓄᓇᖃᖅᑳᖅᓯᒪᔪᓄᑦ ᓄᓇᓕᓐᓄᑦ, ᐊᒻᒪ ᑕᑯᔅᓴᐅᑎᑦᑎᓗᑎ ᓄᓇᓕᒻᒥ ᐃᒻᒥᓂᖅᓱᕈᓐᓇᕐᓂᖓ ᐃᒪᕐᒦᖔᖅᑐᓂᑦ. ᖃᐅᔨᓴᓚᐅᖅᑕᕗᑦ ᐱᔾᔪᑎᖏᑦ ᑰᑕᖏᓐᓄᑦ ᐃᓕᐅᖅᑲᖅᑕᐅᔪᑦ ᑮᓇᐅᔭᓕᐅᕋᓱᓂᕐᒧᑦ ᐃᖃᓗᓕᕆᓂᕐᒥᑦ ᐱᖃᓯᐅᑎᓪᓗᑎ ᓄᓇᑦᓯᐊᕗᑦ, ᐅᐊᓐᓇᖓ ᓛᐸᑐᐊ, ᓯᕗᓪᓕᖅᐹᖅ ᓇᒻᒥᓂᖅ ᐊᐅᓚᓂᖃᖅᑐᖅ ᐊᕕᑦᑐᖅᓯᒪᔪᒧᑦ ᐃᓄᓐᓄᑦ ᐃᓄᖏᓐᓄᑦ ᑲᓇᑕᒥ. ᐊᐃᕙᔾᔪᑕᐅᓯᒪᔪᖅ ᒫᓐᓇᐅᔪᒥᑦ ᐃᖃᓗᓕᕆᓂᕐᒧᑦ ᐃᓕᐅᖅᑲᖅᑕᐅᔪᑦ ᓄᓇᓯᐊᕗᒻᒧ ᐃᓄᓐᓄᑦ ᓈᒻᒪᒋᔭᐅᓯᒪᖏᑦᑐᑦ ᒐᕙᒪᑐᖃᒃᑯᓐᓄᑦ ᑲᔪᖏᖅᑕᐅᓯᒪᔪᓂᑦ ᐃᓕᓴᖅᓯᓗᑎ ᓄᓇᖃᖅᑳᖅᓯᒪᔪᑦ ᐱᔪᓐᓇᐅᑎᖏᑦ. ᓇᓗᓇᐃᕈᑎᐅᔪᑦ ᖃᐅᔨᓴᖅᑐᑦ ᓈᒻᒪᓐᓂᖏᓐᓄᑦ ᑮᓇᐅᔭᓕᕋᓱᓐᓂᒧᑦ ᐃᓕᐅᖅᑲᖅᑕᐅᔪᓂ ᖃᓕᕋᓕᓐᓄᑦ ᐅᕝᕙᓘᓐᓃᑦ ᐊᑯᑭᒃᑐᑦ ᖃᓕᕋᓕᖏᑦ (*Reinhardtius hippoglossoides*) ᐊᒻᒪ ᐅᑭᐅᑕᖅᑐᒥ ᑭᖑᑉᐸᐃᑦ (*Pandalus borealis)* ᐃᖃᓗᓕᕆᓂᐅᔪᑦ ᓇᓗᓇᐃᖅᑕᐅᓚᐅᖅᑐᑦ ᐊᒻᒪ ᖃᐅᔨᓴᖅᑕᐅᓪᓗᑎ. ᑖᒃᑯᓇᓂ ᒪᕐᕉᔫᓐᓂᒃ, ᐃᓕᐅᖅᑲᖅᑕᐅᖃᑦᑕᖅᓯᒪᔪᑐᖃᐃᑦ ᐊᑐᖅᑕᐅᓂᖅᓴᐅᖏᓐᓇᖅᑐᑦ ᐅᓕᐅᖃᖅᑕᐅᓂᖏᓐᓄᑦ ᑐᓐᖓᓂᖃᖅᑐᑦ ᓈᒻᒪᓐᓂᖏᓐᓄᑦ ᐅᕝᕙᓘᓐᓃᑦ ᐊᓯᖏᓐᓄᑦ ᐃᓅᖃᑎᒌᓐᓂᕐᒧᑦ ᐅᕝᕙᓘᓐᓃᑦ ᑮᓇᐅᓕᕆᓂᐅᔪᓄᑦ ᐃᓱᒪᒋᔭᐅᔪᓂᑦ. ᑕᑯᔅᓴᐅᑎᑦᑎᔪᒍᑦ ᓈᒻᒪᑦᑐᓂᑦ−ᐱᐅᓯᑎᑦᑎᒋᐊᓂᕐᒥᑦ ᐊᓯᔾᔨᖅᑐᓂᑦ ᑰᑕᖏᓐᓂᑦ ᑐᓂᐅᖅᑲᖅᑕᐅᓂᖏᓐᓄᑦ ᑐᓐᖓᓂᖃᖅᑐᑎᑦ ᖃᓄᐃᓕᖓᓂᖏᓐᓄᑦ ᐊᔾᔨᒌᖏᑦᑐᓂᑦ ᖁᕝᕙᓯᓐᓂᖏᑦ ᐃᓚᐃᓐᓈᖅᑐᓂᑦ ᓈᒻᒪᒋᔭᐅᖏᑦᑐᓂ, ᐊᒻᒪ ᐱᐅᓂᖏᓐᓄᑦ ᖃᐅᔨᓴᐃᖃᑦᑕᖅᑐᒍᑦ ᐊᑦᑐᖅᑕᐅᔪᓂᑦ ᑖᒃᑯᐊᓄᖓ ᐃᓕᐅᖅᑲᖅᑕᐅᔪᓄᑦ ᓄᓇᑦᓯᐊᕗᒻᒥ ᐃᓅᖃᑎᒌᓐᓂᕐᒧᑦ ᑮᓇᐅᔭᓕᕋᓱᓐᓂᕐᒧᑦ. ᑖᓐᓇ ᐊᑐᖅᑕᐅᓂᖓ ᐃᑲᔪᕈᓐᓇᖅᑐᑦ ᐃᖃᓗᓕᕆᓂᐅᔪᓂᑦ ᐊᐅᓚᑕᐅᓂᖏᑦ ᐅᐊᓐᓇᖓᓂ ᓛᐸᑐᐊ, ᒐᕙᒪᑐᖃᒃᑯᑦ ᑲᔪᖏᖅᓯᒪᔭᖏᑦ ᓈᒻᒪᓂᕐᒧᑦ ᑐᕌᒐᖏᑦ ᐃᑲᔪᖅᓱᖅᑕᐅᖏᓐᓇᕐᓗᑎ ᑭᓯᐊᓂ ᐃᓚᓕᐅᔾᔭᐅᓯᒪᖏᑦᑐᑦ ᐊᑕᖏᖅᑐᒋᑦ ᑰᑕᓄᑦ ᐃᓕᐅᖅᑲᖅᑕᐅᓂᖏᓐᓄᑦ.